AS Reideni Plaat

AS Reideni Plaat on AS Reiden kontserni kuuluv tootmisettevõte, mis põhineb täielikult Eesti kapitalil. 

2014. aasta seisuga on ettevõttes üle 30 töötaja. Ettevõtte põhitoodanguks on EPS-soojustusplaadid, EPS-vormitooted ja EPS-ist valmistatud erikujulised tooted.http://www.reideniplaat.ee/index.php?option=com_content&task=view&id=12&Itemid=26 (vaadatud 26.01.2014) Ettevõtte tootmistsehhid asuvad Pärnus (kus asub ka peakontor) ja Kadrinas, hulgimüük toimub Tallinnas.http://www.reideniplaat.ee/index.php?option=com_content&task=view&id=97&Itemid=123 (vaadatud 26.01.2014)

AS Reideni Plaat on kõige pikema kogemusega EPS-soojustuse tootja Eestis. Kõik ettevõtte tooted vastavad standardi EVS-EN 13163 nõuetele ning on katsetatud Soome VTT Tehnilise Uurimiskeskuse katselaboratooriumides.http://www.reideniplaat.ee/index.php?option=com_content&task=view&id=14&Itemid=28 (vaadatud 26.01.2014)

 Ajalugu 
 AS-i Reideni Plaat eelkäija oli Pärnu Ehitusmaterjalide Tehas (PET), kus alustati vahtpolüstürooli (EPS) tootmist autoklaavides 1972. aastal.
 1979 – võeti kasutusele EPS-i tootmiseks uut tüüpi ploki suurvormid.
 1989 – rekonstrueeriti tehas täielikult 90 000 m3 aasta tootmisvõimsusega ettevõtteks. Enamus toodangust turustati NSV Liidus.
 1991 – erastati PET – tehas jätkas tööd AS-i Reiden koosseisus.
 1993 – sai EPS-i tehasest iseseisev ettevõte AS Reideni Plaat.
 1997 – müüdi 51% AS Reideni Plaat aktsiatest M-Plast OY-le.
 1998 – osteti tagasi kõik 1997. aastal müüdud aktsiad.
 1998 – AS-i Reideni Plaat toodangu turustamiseks loodi AS EPS Plast.
 1999 – alustati erinevate vormitoodete (peamiselt toiduainete pakkekastide, nn kalakastide) tootmist.
 1999 – sertifitseeriti kogu AS-i Reideni Plaat soojusisolatsioonitooted.
 2000 – alustati kogu EPS-i tootmistehnoloogia väljavahetamist maailma juhtiva EPS-seadmete tootja Kurtz GmbH masinatega.
 2002 – kogu EPS-i tootmistehnoloogiline protsess sai uuendatud, saavutati tootmisvõimsus 145 000 m3 EPS-plaati aastas.
 2002 – EPS-plaatide tähistamisel mindi üle uuele standardile EVS 775:2000, EPS-soojustusplaadid koondati tootesarja EPSTERM.
 2003 – AS-ist Reideni Plaat sai Eesti suurim EPS-toodete tootja.
 2004 – maist olid kõik AS Reideni Plaat soojusisolatsiooniplaadid sertifitseeritud standardi EVS-EN 13163:2003 järgi.
 2005 – ettevõte sai hakata pakkuma kontuurlõikepingil valmistatud erikujulisi tooteid (torukoorikuid, vundamendiplokke jpm).
 2006 – tootmisvõimsust suurendati 200 000 m3 EPS-plaadini aastas.http://www.reideniplaat.ee/index.php?option=com_content&task=view&id=13&Itemid=27 (vaadatud 26.01.2014)
 2009 – sõlmisid AS Reideni Plaat ja ThermiSol OÜ kokkuleppe ThermiSol OÜ äritegevuse võõrandamise kohta AS-ile Reideni Plaat.http://www.virumaateataja.ee/119822/parnu-firma-ostis-kadrina-tehase 

 Viited 

 Välislingid 
 Ettevõtte koduleht

Kategooria:Eesti tööstusettevõtted